hu hu hu hu hu hu hu hu hu hu hu hu hu hu hu cs hu hu hu hu hu hu hu hu hu hu hu hu hu hu sk hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu fr hu hu hu hu de hu hu hu hu hu hu cs hu sv hu bar en hu hu hu hu hu hu hu hu hu hu hu hu sv ceb hu hu hu hu hu hu hu hu hu hu hu hu hu hu hu hu hu hu hu hu hu hu ca hu hu hu hu hu hu hu hu en hu hu hu en de nl hu zh hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en fi fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. szeptember 4.
Ugrás a navigációhoz Ugrás a kereséshez
Lágymányosi panoráma a Gellért-hegyről: A feltöltött Lágymányosi tó helyén ma már a Műegyetem, a Petőfi híd után az ELTE és az Infopark épületei állnak, a háttérben a Rákóczi hídon túl pedig a Lágymányosi-öböl és a Kopaszi-gát zöld fái látszanak
A Wikimédia Commons tartalmaz Lágymányos témájú médiaállományokat.
Lágymányos Budapest egyik városrésze a XI. kerületben. Lakóinak száma 19 741 fő, a lakások száma 10 333 (2001). Róla kapta a nevét a megépülte után a Lágymányosi (ma Rákóczi) híd és a Lágymányosi-öböl, amely azonban már nem Lágymányoshoz, hanem Nádorkerthez tartozik.
...és egy 19. század végi[2] térkép a térségről. Jól látható a Lágymányosi-öböl, valamint az egykori Kelenföld beépítetlensége
Határai: Móricz Zsigmond körtér keleti oldala – Bartók Béla út – Szent Gellért tér – Duna folyam – a budai összekötő körvasút – Fehérvári út a Móricz Zsigmond körtérig.
A név eredete vitatott: egyesek lágy talajára, mások a német Leutenant szóra vezetik vissza.
A Duna szabályozása kapcsán a 19. század végén alakult ki itt a Lágymányosi-öböl, amelyet a József Nádor Műszaki Egyetem építésekor kezdtek el déli irányba haladva fokozatosan feltölteni.[3] Az egyetemvárosban a Műegyetem központi épületegyüttese elsőként a Szent Gellért téri CH, utolsóként az 1909-re kiépült Műegyetem rakparton álló K épületekkel, 1904 és 1909 között készült el Hauszmann Alajos, Pecz Samu és Czigler Győző tervei alapján.[4][5] A Bertalan Lajos utca és a Goldmann György tér között elsőként az 1955-ben elkészült R.T.H. épületeivel bővült. Utolsóként pedig a V2 (1969) és az 1983-ban átadott Goldmann-menza épületeivel, amelyeket 2021-ben bontottak le. A helyükre a BME Fejlesztési és Innovációs Központ kerül majd.[6][7][8]
A Goldmann György tér és az Infopark közötti, addig üres terület első épülete az ELTE kémiai laboratóriuma lett 1989-ben.[9] A Pázmány Péter rakparton az ELTE Északi tömbje 1994-1998 között, a Déli tömb 2001-ben készült el. A Magyar Tudósok körútján a Magyar Szentek Plébánia 1995-1996 között épült.[10] Vele szemben a BME I épületét 1998-ban, a Q épület 2011-ben, az MTA Természettudományi Kutatóközpontját pedig 2013-ban adták át.[11][12][13]
Az eredetileg az Expo '96 nevű világkiállításhoz tervezett Tüskecsarnok építését 1993-ban kezdték el. 1998-ban (más források szerint 1996-ban) félbehagyták. Végül 2014-ben adták át.[14]
Az 1976-ban átadott Skála Budapest Nagyáruház telkén korábban az 1935-ben megnyílt, 12000 férőhelyes Budapesti EAC stadion működött, amely 1977-ben költözött át a mai Bogdánfy utcai sporttelepre, a MAFC pálya mellé. A Skálát 2007-ben lebontották, a helyén 2009-ben nyitott meg az Allee Bevásárlóközpont.[15] Mellette a Fehérvári úti vásárcsarnok doboza 2003-ban, a Skála átadása után 1977-ben felhúzott forgalmas piac, félig nyitott vasbeton piramisát fedte be.[16]
A Schönherz Kollégium tornya 1976-1981 között épült.[17]
A Fehérvári úttól kezdve a Bogdánfy út felé a Lágymányosi lakótelep 1954-1965 között épült több ütemben.
A (belső) Budafoki úton a Lágymányosi Dohánygyár 1908-1912 között épült. 1910-ben kezdődött el benne a termelés, majd 1965-ben vidékre költöztették.[18] 2013 óta a Lechner Tudásközpont otthona.[19]
Az Október huszonharmadika utca és a Budafoki út sarkán 1970-ben épült Országos Kőolaj és Gázipari Tröszt székház ma a MOL igazgatóságának épülete.[20]
Lágymányos városrészként elismerésére 1990-ben került sor.
Lágymányoson, az Október 23. utcán található a MOL székháza. Az Irinyi József utcától délre pedig az Infopark, ahol több informatikai cég központja van.
A lágymányosi Dunapart. A Műegyetem helyével.
A térség 1910 körül: a Gellért Szálló még sehol, háttérben a Lágymányosi-öböl
A városrész déli határát érinti a Körvasút Keleti pályaudvar és Kelenföld vasútállomás közötti szakaszának Ferencváros-Kelenföld állomásköze (amelyet sokszor az 1-es vasútvonal részének tekintenek), de megállóhely ezen a szakaszon nincsen.
A helyi közösségi közlekedést számos villamos- és autóbuszjárat szolgálja. Lágymányost keresztezi és itt végállomásozik a 4-es és a 6-os villamos. A Bartók Béla úton közlekedik a 7-es busz, a 17-es, 19-es, 41-es, 47-es, 48-as és 49-es villamos, valamint a Fehérvári úton a 17-es, 41-es, 47-es, 48-as és 56-os villamos. Újbuda-központnál van a végállomása a 4-es villamosnak, az 53-as, 58-as, 150-es autóbuszoknak, a Móricz Zsigmond körtér lágymányosi oldalán pedig a 6-os villamosnak és a 33-as busznak. Ezeken kívül délen érinti a városrészt az 1-es villamos, a felső rakparton át az Infopark-nál munkanapokon végállomásozó 153-as, és a Nádorkerten felépült BudaPart felé tartó 154-es és a Petőfi hídon a Boráros térre átjáró 212-es busz is. A 4-es metrónak három állomása van Lágymányos nyugati határán (Újbuda-központ, Móricz Zsigmond körtér, Szent Gellért tér).
Bővebben: Budai fonódó villamoshálózat
A legfontosabb közúti kapcsolatok: A terület déli határán a Körvasút északi oldalán húzódó Rákóczi híd lehajtója. (Ami a városrészt észak-dél irányban átszelő belső Budafoki útnál dél felé fordulva a Szerémi útba torkollik. A legforgalmasabb a nyugat-keleti irányú Október huszonharmadika utca–Irinyi József utca–Petőfi híd tengely, a Duna-parton a Budai alsó rakpart, a nyugati oldalon pedig a Bartók Béla út és a Fehérvári út jelenti. Mind közúti, mind közösségi közlekedési szempontból fontos csomópontok az Újbuda-központ, Móricz Zsigmond körtér és a Szent Gellért tér.
A Kőrösy József utcában található a MU Színház.
Lágymányos Duna-parti része a Citadelláról nézve (előtérben a Gellért gyógyfürdő)
Kilátás keleti irányban a Schönherz kollégiumból: előtérben a Lágymányosi lakótelep, háttérben az ELTE északi, déli, valamint a BME informatikai épülete
Az Együttműködő Okos Közlekedési Rendszerek Munkacsoport megalakulása
Lágymányoson található Budapest legnagyobb összefüggő egyetemi városrésze, amely a Budapesti Műszaki és Gazdaságtudományi Egyetem (BME) az Eötvös Loránd Tudományegyetem (ELTE) és az Magyar Tudományos Akadémia (MTA) kampuszaiban berendezkedve számos kar és tudományos műhely számára biztosítanak ideális helyet. 2016. május 11-én Újbuda Önkormányzatának támogatásával megalakult a Együttműködő Okos Közlekedési Rendszerek Munkacsoport a BME Informatikai Karán.
Bárdos Lajos Általános Iskola és Gimnázium Baranyai u. 16-18.
Újbudai Széchényi István Gimnázium Egry józsef utca 3.
Kedvelt szórakozóhelyek a Petőfi híd budai hídfőjénél az A38 Hajó és a Rákóczi híd lehajtóinál található Zöld Pardon.
A városrész fontos sportlétesítménye a BME és az ELTE közös sporttelepe a Bogdánfy utcában, ahol többek között futó- és labdarúgópálya, teniszpályák, illetve a BME uszoda kapott helyet. Itt található a Tüskecsarnok is.[21]
↑ a KSH 2001-es népszámlálási adatai
↑ Forrás: A Pallas nagy lexikona
↑ Látványos Lágymányos virtuális városi séta - Lechner Tudásközpont Youtube csatorna, 2020.10.04.
↑ Bécs–Budapest. Műszaki haladás és városfejlődés a 19. században - Várostörténeti tanulmányok 8. (Budapest-Bécs, 2005) Vadas Ferenc: Duna-szabályozás és rakpartépítés Budapesten - Budapest Főváros Levéltára és Bécsi Városi és Tartományi Levéltár ISBN 963-7323-53-8 (Hungaricana online archívum)
↑ Kolundzsija Gábor - A rakodópart kövei (Postcard Bt. 2018) ISBN 978-963-12-8681-6
↑ Kampusz a Duna partján: a BME épület-és kertegyüttese - taj-kert.blog.hu, 2010.07.05
↑ Vincze Miklós - Eldőlt: lebontják a műegyetemnek azt az épületét, amely egy értékes üvegképet rejt (24.hu, 2020.09.26.)
↑ Edvy Athina - A tervezés fázisában tart a V2-Goldmann épületek bontása (Építészfórum, 2021.03.01)
↑ http://lazarus.elte.hu/hun/digkonyv/szakdolg/2018-bsc/szabo_eniko.pdf Szabó Enikő - Lágymányos fejlődésének térképi ábrázolása (ELTE Természettudományi Kar, Földtudományi Alapszak térképész és geoinformatikus szakirány, 2018)
↑ Magyar Szentek Plébánia - A templom építésének története
↑ A Lágymányosi I épület / Cikksorozat Finta Józsefről - fovarosi.blog.hu, 2011.01.08.
↑ Terjeszkedő Műegyetem - elkészült a Q épület (Építészfórum, 2011.01.11.)
↑ Átadták az MTA Természettudományi Kutatóközpont új épületét - Eötvös Lóránd Kutatási Hálózat, 2013.11.15.
↑ Létesítmény: nézzenek be a megnyitott Tüskecsarnokba! - Nemzeti Sport, 2014.11.27.
↑ Papp Géza - Új negyed a Budai Skála helyén (vg.hu, 2009.04.08)
↑ Fehérvári úti Vásárcsarnok Hivatalos Oldala - Facebook (Fővárosi Önkormányzat Csarnok és Piac Igazgatósága)
↑ Qpakoli: a Schönherz / Cikksorozat Finta Józsefről - fovarosi.blog.hu, 2011.01.08.
↑ A Lágymányosi Dohánygyár egykor és most - lechnerkozpont.hu, 2020.10.26
↑ Lechner Nonprofit Kft. Szervezeti és Működési Szabályzat
↑ Így omlott be a MOL-székház teteje - szubkult.blog.hu, 2015.12.06.
↑ Hurrá, húsz év után elkészült a Tüskecsarnok! mno.hu
Budapest teljes utcanévlexikona. Budapest: Dinasztia Kiadó - Gemini Kiadó. 1998. ISBN 963-657-176-7
Lágymányos madártávlatból[halott link], Alaprajz (magyar)
Koloh Gábor Lajos: Budapest Lágymányos (vers) (magyar)
A régi lágymányosi Duna-part nyomában
Budapest XI. kerülete (Újbuda)
Kőérberki Szikes Rét Természetvédelmi Terület
Albertfalvai római katonai tábor és település
A lap eredeti címe: „https://hu.wikipedia.org/w/index.php?title=Lágymányos&oldid=25235981”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. szeptember 4., 01:57
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.